Document ID: 31997R1498

ΚΑΝΟΝΙΣΜΟΣ (ΕΚ) αριθ. 1498/97 ΤΗΣ ΕΠΙΤΡΟΠΗΣ της 29ης Ιουλίου 1997 για όγδοη τροποποίηση του κανονισμού (ΕΚ) αριθ. 413/97 για τη θέσπιση εκτάκτων μέτρων στήριξης της αγοράς στον τομέα του χοιρείου κρέατος στις Κάτω Χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφάνισης της κλασικής πανώλης των χοίρων σε ορισμένες περιοχές παραγωγής στις Κάτω Χώρες, έχουν θεσπιστεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 413/97 της Επιτροπής (3), όπως τροποποιήθηκε από τον κανονισμό (ΕΚ) αριθ. 1293/97 (4) 7
ότι, λόγω προβλημάτων χωρητικότητας στις μονάδες επεξεργασίας υποπροϊόντων, το μέσο βάρος των επιλέξιμων χοιριδίων αυξήθηκε προσωρινά 7 ότι τα προβλήματα αυτά παραμένουν και δικαιολογείται συνεπώς να παραταθεί η διάταξη αυτή 7
ότι πρέπει να προσαρμοστεί η χορηγούμενη ενίσχυση κατά την παράδοση των διαφόρων κατηγοριών χοιριδίων στην παρούσα κατάσταση της αγοράς, λαμβάνοντας υπόψη την πτώση των τιμών της αγοράς 7
ότι είναι σκόπιμο, λόγω της συνεχίσεως των κτηνιατρικών και εμπορικών περιορισμών που θεσπίστηκαν από τις ολλανδικές αρχές, να αυξηθεί ο αριθμός των χοίρων προς πάχυνση, των χοιριδίων, των νεαρών χοιριδίων και των πολύ νεαρών χοιριδίων που μπορούν να παραδοθούν στις αρμόδιες αρχές, επιτρέποντας με τον τρόπο αυτό τη συνέχιση των έκτακτων μέτρων στις επόμενες εβδομάδες 7
ότι είναι αναγκαίο να συμπεριληφθεί η ζώνη προστασίας και επιτήρησης γύρω από το Oirlo από τις 20 Ιουνίου 1997 και οι ζώνες προστασίας και επιτήρησης γύρω από το Stramproy και Gulpen από την 1η Ιουλίου 1997 στα έκτακτα μέτρα με την αντικατάσταση του παραρτήματος ΙΙ του κανονισμού (ΕΚ) αριθ. 413/97 από νέο παράρτημα 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 413/97 τροποποιείται ως εξής:
1. Στο άρθρο 1 παράγραφος 2 δεύτερο εδάφιο, η ημερομηνία «3 Αυγούστου 1997» αντικαθίσταται από την ημερομηνία «28 Σεπτεμβρίου 1997».
2. Στο άρθρο 4 παράγραφος 4, τα ποσά «45 Ecu», «37 Ecu», «30 Ecu» και «28 Ecu» αντικαθίστανται αντιστοίχως από τα ποσά «40 Ecu», «34 Ecu» «25 Ecu» και «23 Ecu».
3. Το παράρτημα Ι αντικαθίσταται από το παράρτημα Ι του παρόντος κανονισμού.
4. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εντούτοις, οι διατάξεις που προβλέπονται στο άρθρο 1 σημείο 3 εφαρμόζονται από τις 16 Ιουλίου 1997 και οι διατάξεις που προβλέπονται στο άρθρο 1 σημείο 4 από τις 20 Ιουνίου 1997 όσον αφορά το Oirlo από την 1η Ιουλίου 1997 όσον αφορά το Stramproy και Gulpen.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1997.

Labels: 17
19
5
6
18